Diari Oficial de la Generalitat Valenciana


Sumari del DOGV 4347, del 01-10-2002 (2002/10067)

ACORD de 30 de juliol de 2002, de la Comissió Territorial d'Urbanisme de València, relatiu a la correcció d'errades en les normes urbanístiques del Pla General d'Ordenació Urbana d'Albalat dels Sorells.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4347

Data del DOGV
:   01-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10295


Data del document
:   30-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Albalat dels Sorells
    * pla d'urbanisme

ACORD de 30 de juliol de 2002, de la Comissió Territorial d'Urbanisme de València, relatiu a la correcció d'errades en les normes urbanístiques del Pla General d'Ordenació Urbana d'Albalat dels Sorells. [2002/F10165]
  
En relació amb l'expedient remés per l'Ajuntament d'Albalat dels Sorells, referit a la correcció d'errades en les normes urbanístiques del Pla General d'Ordenació Urbana, s'informa el següent:
  
Antecedents de fet
  
Primer. L'Ajuntament en Ple d'Albalat dels Sorells, en sessió realitzada amb data 29 de maig de 2002, va aprovar la rectificació de l'errada material en les normes urbanístiques del Pla General d'Ordenació Urbana, articles 93.2 i 95.
  
Segon. El document consta de certificat de l'acord municipal.
  
Tercer. L'errada detectada consistix en la remissió que els articles 93 i 95 de les normes urbanístiques del Pla General d'Ordenació Urbana efectuen a l'article101, quant a usos permesos en el sòl no urbanitzable, a l'article 103.3, usos prohibits en este, remissions que han d'entendre's efectuades totes estes a l'article 91, si bé respectant els epígrafs.
  
Quart. Durant la tramitació de l'expedient no s'han sol·licitat informes sectorials.
  
Cinqué. Albalat dels Sorells disposa de Pla General d'Ordenació Urbana aprovat definitivament per la Comissió Territorial d'Urbanisme en data 24 de juny de 1991.
  
Sisé. La Comissió Informativa de la Comissió Territorial d'Urbanisme de València, en sessió realitzada el 26 de juliol de 2002, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU).
  
Segon. De conformitat amb l'article 105.2 de la Llei 30/1992, del Règim Jurídic de les Administracions Públiques i del Procediment Administratiu Comú, i la seua modificació per Llei 4/1999, les administracions públiques podran rectificar en qualsevol moment les errades materials, de fet o aritmètiques existents en els seus actes. De la lectura dels articles afectats es desprén l'existència de l'errada detectada.
  
Tercer. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de plans de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot allò que s'ha exposat abans, la Comissió Territorial d'Urbanisme, en sessió realitzada el 30 de juliol de 2002, acorda:
  
Aprovar definitivament la correcció d'errades de les normes urbanístiques del Pla General d'Ordenació Urbana d'Albalat dels Sorells.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data d'haver rebut la present notificació.
  
Tot això, sense perjuí que es puga exercitar qualsevol altre recurs que s'estime oportú.
  
València, 30 de juliol de 2002.- El secretari de la Comissió Territorial d'Urbanisme: José Manuel Palau Navarro.